 ICPC ń wá ọkọ ọmọ Buhari àtàwọn méjì míì lórí ṣíṣe 65,000,000 kúmọ kùmọ Ẹsun ti ajọ naa fi kan wọn ni pe wọn na miliọnu marunlelọgọta owo dọla baṣu baṣu. Ọdun 2016 ni Ọgbẹni Yau Kumo ti ICPC n wa yii ṣe igbeyawo pẹlu ọmọbinrin keji Aarẹ Buhari. ICPC ni ajọ to ri si iwa ajẹbanu tawọn oṣiṣẹ ọba ba hu lẹnu iṣẹ. Gẹgẹ bi atẹjade ti ajọ naa fi soju opo alatagba wọn, ICPC ni Tarry Rufus, Bola Ogunsola ati Yau Kumo lawọn n wa bayii. Ẹsun ti wọn kan wọn niṣe pẹlu iwa ajẹbanu lori owo ileegbe awọn oṣiṣẹ. Eto ti ijọba apapọ gbe kalẹ ni eto ileegbe ti ko ni gara fawọn fawọn oṣiṣẹ. Ilu Daura to jẹ ile Aarẹ Buhari ni Yau kumo ti ṣe igbeyawo pẹlu Fatima to jẹ ọmọbinrin Buhari. Yau Kumo ni ọga agba banki ayanilowo kọle ti ijọba apapọ tẹlẹ, banki lo si n ṣamojuto owo tawọn oṣiṣẹ n da fun ileegbe. : Ajọ ICPC to n gbogun ti iwa ajẹbanu atawọn iwa ọdran mii ti kede pe awọn n wa ọkọ ọmọ Aarẹ Muhammadu Buhari, Gimba Yau Kumo,atawọn meji mii lori ẹsun iṣowo ilu kumọ kumọ. 